**Razpis za podelitev športnih priznanj Občine Prebold za leto 2016**

Občina Prebold in UO ŠZ Prebold pozivata organizacije na področju športa in druge organizacije ter posameznike, da predlagajo kandidate za dobitnike športnih priznanj Občine Prebold za **leto 2016**.

To so najvišja občinska športna priznanja, ki se podeljujejo za delo in dosežke na področju  športa posameznikom, športnim ekipam ali organizacijam, ki so občani Občine Prebold ali imajo sedež športne organizacije v Občini Prebold in tudi delujejo v Občini Prebold. Priznanja se podeljuje za vse starostne kategorije.

Priznanja se podeljujejo za naslednja področja:

**1. Vrhunski mednarodni dosežek**

**2. Pomemben tekmovalni dosežek v športu**

**3. Življenjsko delo v športu** **in izjemen prispevek pri razvoju športa v občini Prebold**

1. **Vrhunski mednarodni dosežek**

Priznanje za vrhunski mednarodni športni dosežek lahko prejme posameznik ali športna ekipa, ki izpolnjuje vsaj enega izmed naslednjih pogojev:

- uvrstitev najmanj v prvo tretjino uvrščenih na večjih mednarodnih tekmovanjih kot so: Sredozemske igre, uradna Evropska in Svetovna pokalna tekmovanja, uradno Evropsko prvenstvo, uradno Svetovno prvenstvo in Olimpijske igre,

- dosežene druge vidnejše uvrstitve v mednarodnem merilu.

Pod pogojem, da je v konkurenci nastopilo minimalno pet tekmovalcev oz. pet ekip.

1. **Pomemben tekmovalni dosežek v športu**

Priznanje za pomemben tekmovalni dosežek lahko prejme posameznik, športna ekipa ali organizacija, ki izpolnjuje vsaj enega izmed naslednjih pogojev:

- naslov uradnega državnega prvaka nacionalne panožne zveze oz. za dosežena prva 3. mesta,

- naslov pokalnega zmagovalca nacionalne panožne zveze,

- naslov uradnega državnega prvaka v sistemu šolskih športnih tekmovanj oz. za dosežena prva 3. mesta,

- naslov »naj športnika« svoje nacionalne panožne zveze,

in športna ekipa ali organizacija, ki izpolnjuje vsaj enega izmed naslednjih pogojev:

- doseže eno izmed prvih treh mest na državnem prvenstvu nacionalne panožne zveze

- doseže eno izmed prvih treh mest na pokalnem tekmovanju nacionalne panožne zveze

- doseže eno izmed prvih treh mest na državnem prvenstvu v sistemu šolskih športnih tekmovanj.

Pod pogojem, da je v konkurenci nastopilo minimalno pet tekmovalcev oz. pet ekip.

1. **Življenjsko delo v športu** **ali izjemen prispevek pri razvoju športa v občini Prebold**

Priznanje za to področje lahko prejme posameznik, ki izpolnjuje vsaj enega izmed naslednjih pogojev:

- je v športu deloval najmanj 30 let - za življenjsko delo,

- je v športu deloval najmanj 10 let - za izjemen prispevek pri razvoju športa,

- je bistveno prispeval k razvoju kateregakoli segmenta športa,

- z organizacijskim delom razvija množičnost ter ustvarja nove in boljše pogoje za delo in tekmovanja ali s svojim strokovnim delom dosega vidne uspehe,

- v svojem tekmovalnem obdobju s svojimi dosežki, osebnostjo in zgledom pomembno  prispeval k razvoju določene športne panoge oziroma športa v občini Prebold in Sloveniji.

Predlog za podelitev športnih priznanj občine Prebold je potrebno predložiti na obrazcu ali v splošnem dopisu na naslov: ŠZ Prebold, Hmeljarska cesta 3, 3312 Prebold s pripisom **»Športno priznanje 2016«** ali oz. in tudi po elektronski pošti: **szprebold@gmail.com** in sicer najkasneje **03.marca 2017**.

Obvezne sestavine predloga za priznanje so:

1. ime in priimek oziroma naziv predlagatelja,

2. ime in priimek, datum rojstva in naslov kandidata za priznanje, če gre za fizično osebo,

3. naziv in  sedež kandidata za priznanje, če gre za organizacijo,

4. vrsta predlaganega priznanja,

5. našteti dosežki oziroma uspehi z obrazložitvijo, zaradi katerih se kandidat predlaga za dobitnika priznanja,

6. število tekmovalcev v kategoriji,

7. podpis predlagatelja in žig organizacije

8. fotografije ali video posnetki v digitalni obliki.

Predlagatelje obveščamo, da bomo upoštevali le predloge, ki bodo poslani v skladu z razpisom do predpisanega roka.

ŠZ PREBOLD